**Prípravné kurzy matematiky, fyziky a deskriptívnej geometrie**

Prihláste sa na prípravné kurzy a využite možnosť zopakovať si vybrané partie zo stredoškolskej látky a zlepšiť sa v znalostiach z matematiky, fyziky a deskriptívnej geometrie, ktoré **pomôžu** k úspešnému štúdiu na Stavebnej fakulte STU. Bližšie informácie je možné nájsť na webovej stránke www.math.sk/wiki/Vyuka.

**Pre koho sú kurzy určené?**

Kurzy **matematiky** a **fyziky** sú určené primárne pre absolventov stredných odborných škôl a kurz **deskriptívnej geometrie** najmä pre absolventov gymnázií. Ak si potrebujete zopakovať vedomosti z ponúkaných kurzov, tak neváhajte túto možnosť využiť.

**Kto kurzy vedie?**

Kurzy matematiky a deskriptívnej geometrie prebiehajú pod záštitou pedagógov Katedry matematiky a deskriptívnej geometrie a kurzy fyziky pod záštitou Katedry materiálového inžinierstva a fyziky. Kurzy sú vedené prístupnou formou pre každého študenta. Kurzy prebiehajú vo forme spoločnej prednášky.

**Kedy a kde kurzy začínajú?**

Kurzy budú prebiehať v priestoroch Stavebnej fakulty STU v Bratislave od 2.9. (pondelok) do 11.9.2024 (streda). Každý z kurzov prebieha 8 pracovných dní po dobu 90 minút denne. Všetky ďalšie bližšie informácie, ako napríklad miestnosť a čas kurzov, Vám budú zaslané po spracovaní všetkých prihlášok.

**Aký je poplatok za kurz?**

Poplatok za každý kurz je **60 € vrátane DPH**. V prípade výberu jedného kurzu je to suma 60 €, v prípade dvoch kurzov je to suma 120 € a v prípade troch kurzov je to suma 180 €. Poplatok za kurzy treba zaplatiť bankovým prevodom alebo poštovou poukážkou na účet:

**názov účtu:** Stavebná fakulta STU, Radlinského 11, 810 05 Bratislava **peňažný ústav:** Štátna pokladnica **IBAN: SK93 8180 0000 0070 0008 4111  
 SWIFT:** SPSRSKBAXXX **var. symbol: 6272  
 správa:** *meno a priezvisko účastníka kurzov*

V prípade nenastúpenia na kurz z vážnych zdravotných príčin bude uhradená suma vrátená po odpočítaní 20% storno poplatku.

**Ako a dokedy je možné sa prihlásiť?**

Záväznú prihlášku môžete vyplniť na: https://forms.gle/Dw273h9ojcNN6dpz5

Kópiou dokladu o zaplatení poplatku pošlite najneskôr do **25.8.2024** elektronicky na emailovú adresu **kurzy@math.sk**.

Obrázok, na ktorom je vzor, štvorec, symetria, umenie

Automaticky generovaný popis

**Ing. Marek Macák, PhD.** vedúci KMDG SvF STU